Huismoeder in hof ná sy glo kinders vergiftigArgieffoto ŉ Huismoeder (58) van ŉ kinderhuis in Pretoria, verskyn Maandag in die Pretoriase landdroshof in verband met die beweerde vergiftiging van 16 kinders. Maroela Media het Sondag berig die vrou is in hegtenis geneem nadat die kinders siek geraak het. Die huismoeder het glo Donderdag ŉ poeier by die kinders se middagete ingewerk. Hulle het daarna vomeer en loopmae gehad. Vyf van die kinders, tussen twee en sewe jaar oud, is steeds in die hospitaal. Die vrou werk al vier maande lank by die kinderhuis. Die vergifting hou moontlik verband met betaling. Lees ook: Huismoeder vergiftig glo weeskinders